کابل میں شیعہ مسلمانوں کی مسجد پر داعش کا حملہ

کابل کے خیر خانہ نامی علاقے کی ایک شیعہ مسجد میں ہونے والےدہشت گردانہ حملے میں تیرہ افراد شہید ہوگئے ہیں جن میں تین سیکورٹی اہلکار بھی شامل ہیں

خبر کا کوڈ: ۴۲۹۶۴۹

تاریخ: ۲۵ آبان ۲۰۱۷ - ۲۱:۴۵

رسا نیوز ایجنسی کی رپورٹ کے مطابق، اسپتال کے ذرائع نے بتایا ہے کہ مسجد امام زمانہ علیہ السلام میں ہونے والے بم دھماکے کے بعد تیرہ افراد کی لاشوں اور متعدد زخمیوں کو اسپتال لایا گیا ہے۔بعض غیر مصدقہ خبروں میں بتایا گیا ہے کہ دہشت گردی کے اس واقعے میں بیس نمازی شہید ہوئے ہیں -

دھماکے کے بعد افغان سیکورٹی فورس نے علاقے کا محاصرہ کرلیا اور مسجد میں موجود دہشت گردوں سے ان کی جھڑپیں ہوئی ہیں سیکورٹی اہلکاروں نے چاروں دہشت گردوں کو ہلاک کردیا ہے۔

کہا جارہا ہے کہ ایک دہشت گرد نے خود کو دھماکے سے اڑالیا جبکہ دوسرے دہشتگردوں نے نمازیوں پر فائرنگ شروع کردی۔افغان سیکورٹی فورس اور دہشت گردوں کے درمیان جھڑپیں شروع ہونے کے بعد مسجد میں ایک اور دھماکے کی آواز بھی سنی گئی تھی ۔اس دہشت گردانہ حملے کی ذمہ داری داعش نے قبول کی ہے

افغان حکام کا کہنا ہے کہ مذکورہ مسجد میں دہشت گردوں کے خلاف آپریشن مکمل ہوگیا ہے -/۹۸۸/ ن۹۴۰